Diari Oficial de la Generalitat Valenciana


Sumari del DOGV 4656, del 23-12-2003 (2003/13338)

RESOLUCIÓ de 16 de desembre de 2003, del director de l'Entitat de Transport Metropolità de València, per a l'aplicació, en les setmanes de Nadal de l'any 2003 i Cap d'Any i Falles de l'any 2004, del règim que disposa l'Orde de 22 de desembre de 1997, de la conselleria d'obres públiques, urbanisme i transports, relativa al descans setmanal obligatori per a la prestació del servici del taxi en l'Àrea de Prestació Conjunta de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13679


Data del document
:   16-12-2003

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * València
    * taxi
    * jornada de treball
    * transport públic
    * legislació
    * transport de viatgers
    * temps de descans

RESOLUCIÓ de 16 de desembre de 2003, del director de l'Entitat de Transport Metropolità de València, per a l'aplicació, en les setmanes de Nadal de l'any 2003 i Cap d'Any i Falles de l'any 2004, del règim que disposa l'Orde de 22 de desembre de 1997, de la conselleria d'obres públiques, urbanisme i transports, relativa al descans setmanal obligatori per a la prestació del servici del taxi en l'Àrea de Prestació Conjunta de València. [2003/X13503]
  
L'Orde de la Conselleria d'Obres Públiques, Urbanisme i Transports, de 22 de desembre de 1997 (DOGV núm. 3152, de 30 de desembre) establix el sistema de descans obligatori en la prestació dels servicis de taxi en l'Àrea de Prestació Conjunta de València, si bé és cert que permet que este règim puga exceptuar-se durant les setmanes de Nadal, Cap d'Any i Falles.
  
Abans de l'adopció de qualsevol decisió respecte d'això, des de l'ETM es va estimar oportú sotmetre esta qüestió a la deliberació dels membres del Consell d'Operadors del Taxi, bàsicament amb l'objecte d'analitzar els períodes concrets en què, si és procedent, caldria exceptuar el règim de descans, si això fóra necessari per a afrontar l'excés de demanda que tradicionalment sol produir-se en períodes tan assenyalats.
  
Atés que per a dies molt característics hi ha un augment de demanda, resultaria impossible atendre-la amb la flota que habitualment presta servici segons el règim de descans previst en la citada Orde de 22 de desembre de 1997. Situació que es produïx concretament els dies 24 i 31 de desembre i 17 a 19 de març, corresponents, respectivament, a les setmanes de Nadal i Cap d'Any Nou i Falles. Es va acordar, així mateix, la conveniència d'exceptuar, per a eixos dies, el règim de descans, únicament durant el període nocturn, perquè en cas contrari i ateses les circumstàncies actuals, s'ocasionaria un sobredimensionament de la flota. Esta situació causaria una sèrie de perjuís al sector, fonamentalment d'índole econòmica, que no vindrien tan sols acompanyats d'una millora del servici des del punt de vista de la demanda, perquè esta queda ja perfectament coberta aplicant el règim normal de dies de descans.
  
De conformitat, doncs, amb l'acord adoptat per unanimitat pel Consell d'Operadors en la sessió de 15 de desembre de 2003, del que disposa l'apartat Primer.1 de l'Orde de la Conselleria d'Obres Públiques, Urbanisme i Transports, de 22 de desembre de 1997 i els articles 3.2 i 23.2 dels Estatuts d'esta Entitat, aprovats per Acord del Consell de la Generalitat Valenciana, de 5 d'octubre de 2001 (DOGV núm. 4105, d'11 d'octubre), resolc:
  
Primer
  
La prestació del servici de transport públic discrecional de viatgers en vehicles de turisme de menys de 9 places pertanyents a l'Àrea de Prestació Conjunta de València, queda exceptuada del règim de descans obligatori en els períodes següents:
  
Des de les 22.00 del dia 24 a les 06.00 hores del dia 25, estos dos del mes de desembre de 2003.
  
Des de les 22.00 hores del dia 31 de desembre de 2003 a les 06.00 hores del dia 1 de gener de 2004.
  
Des de les 22.00 hores del dia 17 a les 06.00 hores del dia 18, estos dos del mes de març de 2004.
  
Des de les 22.00 hores del dia 18 a les 06.00 hores del dia 19, estos dos del mes de març de 2004.
  
Des de les 22.00 hores del dia 19 a les 06.00 hores del dia 20, estos dos del mes de març de 2004.
  
Segon
  
L'excepció disposada en el número primer no suposarà, en cap cas, cap obligació de concórrer a la prestació del servici per aquells vehicles adscrits a les autoritzacions de l'Àrea de Prestació Conjunta de València que, de conformitat amb el calendari vigent per als anys 2003 i 2004, corresponga descansar en els dies i períodes a què es referix el dit número.
  
De conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, contra la present resolució, que no posa fi a la via administrativa, es pot interposar en el termini d'un mes, comptador des de l'endemà a aquell en què tinga lloc la notificació, recurs d'alçada davant el conseller d'Infraestructures i Transport, com a òrgan competent per a la resolució, o davant esta Entitat, la qual, de conformitat amb el que disposa l'article 114 de la citada Llei de Règim Jurídic de les Administracions Públiques i del Procediment Administratiu Comú, el remetrà a l'òrgan competent per a resoldre'l; tot això de conformitat amb el que disposen els articles 107 i següents de la llei esmentada i sense perjuí que puguen interposar-se qualssevol altres recursos que s'estimen oportuns.